MAICA DOMNULUI 
„A SEMNULUI” 


Minunile icoanei Maica Domnului „a Semnului” 


Ne-a păzit iconița Maica Domnu- 
lui «a Semnului».” E 
Iconiţa se află în maşină deasupra 


capului fiului. 4 
Olga Petroona. 


Acatistul Maicii Domnului 
în cinstea icoanei sale 
făcătoare de minuni 
„a Semnului” 


Condacul + 


Către Stăpâna cea aleasă și buna în- 
drumătoare, care ne conduce pe noi 
către Împărăţia cea cerească, veniţi 
cu toții să cădem, căci altă scăpare nu 
avem, şi, cerând preaputernica ei mij-- 
locire, minunile sale de odinioară pâ- 
nă în zilele noastre, petrecute la icoana 
sa pomenindu-le, cu mare glas să stri- 
găm: Bucură-te, Stăpână, care pururea 
arăţi lumii semnele milostivirii tale! 


Icosul 1 


Ingerii cu mirare au privit la tine, 
cum prin icoana ta ca printr-un stâlp 

de foc ai petrecut pe cei plecați d 
pământul Rusiei, robit de cei fără de 
lege. Și nu pe Moise, ci pe tine însăţ 
avându-te ca îndrumătoare în neca 
înstrăinării, cu mulțumire îţi strigau: 
Bucură-te, binecuvântată îndrumă 
toare; | 
Bucură-te, Maică a căii celei adevă- 
rate; 
Bucură-te, că prin pustia aces 
lumi ne-ai condus; 


în chip preaminunat l-ai biruit; 

Bucură-te, că izvoare de har reverş 
de la icoana ta; 

Bucură-te, că legea Fiului tu, 
Domnul nostru lisus Hristos, în ini-. 
mile noastre o scrii; 4 

Bucură-te, stingere bi peeia vâp = 
a văpăii gag aprinse; 


preaputernică întărire; 
Bucură-te, a inimilor pline de tul- 
burare îndulcire a liniștirii; | 
Bucură-te, a celor străini și orfani 
dumnezeiască alinare; 
Bucură-te, că pământul făgăduinţei, | 
ne-ai pregătit nouă; ) 
Bucură-te, că porţile Ierusalimului 
ni le deschizi; 

Bucură-te, Stăpână, care pururea 
arăţi lumii semnele milostivirii tale! 


Condacul al 2-lea 


Am văzut și vedem și acum semne- 
le şi minunile tale, Stăpână, și mărtu- 
risim îndurarea ta, fără a tăinui vreu- 
na din binefacerile tale. Pentru aceas- 
ta, cu mare glas îți cântăm: Aliluia! 


Icosul al 2-lea 


Cine poate cuprinde înțelepciunea 
lui Dumnezeu și taina judecăților Lui 
cine o ar putea grăi? Căci El înalţă şi 
pogoară, smereşte şi slăveşte, Se atin- 
ge de cineva și-l tămăduiește. Şi ci- 
ne dar a fost sfetnicul Său? Astfel și 
pe noi, pentru păcatele noastre ne 
smerește, împărăţia noastră o pogoa- 
ră, iar fiii noștri pe toată faţa pămân- 
tului se împrăștie. Către cine ne vom 
îndrepta, dar, întru necazurile noas- 
tre, către cine vom întinde mâinile 
noastre, dacă nu către tine, preabună? 
Pentru aceasta, cu inimi zdrobite îţi 
cântăm ţie unele ca acestea: 

Bucură-te, rugătoare a noastră că- 
tre Fiul tău; 

Bucură-te, cea care potolești mânia 
lui Dumnezeu cea cu dreptate; îi j 
Bucură-te, curățirea nelegiuirilor. Ş 


noastre; LA 


Bucură-te, rugătoare pentru cel Ă 


păcătoși, 


Bucură-te, că lumină a nădejdii no- 


uă pururea te arăţi; 


Bucură-te, că în pribegie icoana tal 


a fost înaintemergătoare; ! 
Bucură-te, că pe cei răspândiți îi 
aduni laolaltă; 


Bucură-te, că prin acoperământul ] 
tău în felurite chipuri pe toţi îi acoperi; j 


Bucură-te, a neînțelegerilor și neo- | 
rânduelilor împăciuitoare; 


Bucură-te, nimicitoare a sfaturilor 


celor răi; 


Bucură-te, a celor ce plutesc pe ma- 


rea acestei vieți bună cârmuitoare; 


Bucură-te, că prin purtarea ta de . 


grijă nu lași niciodată pe nimeni; 
Bucură-te, Stăpână, care pururea 
arăţi lumii semnele milostivirii tale! 


Condacul al 3-lea 


Cu putere săvârșești prin cinsti- 
tă icoana ta mari minuni, revărsând 
îmbelșugat har, binecuvântată Fecioa- 

ră, tuturor celor care se ostenesc să-ți 
cânte ţie: Aliluia! 


Icosul al 3-lea 


Având îndurare nespusă, strălu- 
cind prin harul tău, preabună, în lo- 
curile în care întunericul a sporit și 
necazurile s-au înmulţit, nu ne lași pe 
noi orfani, căci prin icoana ta ai venit 
către noi, ticăloșii, ca să te slăvim pe 
tine cu credinţă, cântându-ți unele ca 
acestea: 

Bucură-te, mare a minunilor; 

Bucură-te, liman al milelor; 

Bucură-te, izvor pururea curgător 
al harului; 

Bucură-te, fântână nesecată a tă- 
măduirilor; 

Bucură-te, a legilor firii biruitoare; 

Bucură-te, a legilor naturii schim- 
bătoare; 

Bucură-te, ceea ce prefaci necazuri- 
le noastre în bucurie; 

Bucură-te, cea care plânsul și strâm- 
torările noastre le preschimbi în vese- 
lie duhovnicească; 

Bucură-te, că amărăciunea noastră 
şi necazurile le întorci spre al nostru 
folos; 

Bucură-te, cea care cu preaslăvi e 
smerești pe vrăjmașii noștri; “A 
Bucură-te, că nădejdile vrăjmașiloi 
noștri le ruşinezi; Î 
Bucură-te, că cei care îţi cântă ție s se 
umplu ră mami ] 


Condacul al 4-lea 


Atunci când furtuna ispitelor 
ne asupra noastră, a necazurilor și 
bolilor care ne cuprind, iar răbdarea 
slăbește întru noi și sufletul nostru se. | 
tulbură, alergăm către icoana ta, prea- . 
curată Fecioară, și lacrimi vărsând căălă 
tre tine, din inimă îţi strigăm: Mâini- 
le tale purtătoare de Dumnezeu întin- 
de-le către noi şi din adâncul răutății . 
izbăvește-ne, ca să-ți mulțumim şi cu | 
buzele noastre să-ți cântăm: Aliluia! 


Icosul al 4-lea 


Auzind creștinii din Rîlsk, odini- 
oară, zvonul despre arătarea sfân- 
tului tău chip în acel codru de ste- 
jari, au alergat acolo cu credință și cu 
umilință au strigat: „De unde nouă 

una ca aceasta, ca să vină la noi Maica 
Domnului nostru?”, și zărind icoana 
ta, Stăpână, la rădăcina unui copac, 
au luat-o pe aceasta ca pe o comoară 
de mare preţ, cântându-ți ţie unele ca 
acestea: 
Bucură-te, Rai strălucitor care ai 
odrăslit pomul vieţii; 
Bucură-te, grădina cea dumnezeias- 
că în care s-a arătat pomul Bisericii; 
Bucură-te, floare preaplăcut miro- 
sitoare ce întreaga lume o umpli de 
bună mireasmă; 
Bucură-te, crin nepătat, care lumea 
o împodobești; j 
Bucură-te, vie bineroditoare, care 
prin vinul umilinţei pe toți îi adăpi; 
"Bucură-te, lujer sfânt, ce hrănești 
neamul omenesc cu dulce roadă; 
Bucură-te, temelie a casei lui Dum- 
nezeu; . 
Bucură-te, culme și începătură a 
mântuirii noastre; 
Bucură-te, că patimile noastre cele 
rele le retezi din rădăcină; 
Bucură-te, grădină roditoare a 
virtuţilor; 
Bucură-te, înrădăcinătoare a bune- 
lor deprinderi întru noi; 

„Bucură-te, că ne învrednicești pe. 
noi a fi părtași ai vieţuirii celei din 
Rai; 

Bucură-te, Stăpână, care pururea 
arăţi lumii semnele milostivirii tale! 


Condacul al 5-lea 


„Stelei celei cu dumnezeiască mer- 
gere s-a asemănat sfânta ta icoană, . 
Stăpână, pământul și cetăţile Rusi- | 
ei străbătând, împărații acesteia cu 
evlavie  închinându-i-se, împărăt 
sele cu dragoste bineîmpodobind-o, 
arhiereii cu teamă sfântă întâmpi- 
nând-o, iar mulțimile credincioșilor, | 
duhovnicește prăznuind, au cântat: 
Aliluia! 


Icosul al 5-lea 


Făcând sfat întru nebunia lor cei 
lipsiți de Dumnezeu, icoana ta prea- 
curată să o strice, au fost rușinaţi de 
tine, Fecioară, și luând chipul tău cel 
sfânt fără vreo stricăciune, monahii 
și mireni cu dragoste ți-au cântat ție 
unele ca acestea: 

Bucură-te, cetate nebiruită; 

Bucură-te, zid nesurpat; 

Bucură-te, rușinare a sfatului celor 
fără de Dumnezeu; 

Bucură-te, zădărnicie a urzelilor 
vrăjmașilor; 

Bucură-te, închizătoarea gurilor 
celor hulitori; 

Bucură-te, că icoana ta cea sfântă ai 
păzit-o neatinsă; 

Bucură-te, că din mâinile răufăcă- 
torilor ai salvat-o; 

Bucură-te, ceea ce nu iei aminte la 
faptele cete rele ale oamenilor; 

Bucură-te, că nu-ți întorci fața ta, 
Preacurată, de la noi ticăloşii; 

Bucură-te, că din mâinile diavolu- 
lui pe cei păcătoşi îi răpești; 

Bucură-te, minunată iertare a celor 
ce se căiesc; 

Bucură-te, că porțile milostivirii lui 
Dumnezu le deschizi prin milostivi- 
rea ta; 

Bucură-te, Stăpână, care pururea 
arăţi lumii semnele milostivirii tale! 


Condacul al 6-lea 


S-au propovăduit în întreaga lume 
îndurările tale, revărsate de la icoana 
ta, Împărăteasă a toate! Căci, de când 
ai ieșit din pământul Rusiei, nu a fost 

cetate ori așezare în care să nu se fi. 


arătat puterea ta. Pentru aceasta, cei. 


aflați printre neamuri, mântuiţi prin 
tine, Îi cântă cu mulțumire lui Dum- 


nezeu: Aliluia! 


Icosul al 6-lea 


Strălucește-ne nouă iarăși lumi- 
na nădejdii, Născătoare de Dumne- 
zeu Preacurată, care ai vestit mân- 
tuirea lumii prin nașterea ta! Nu ne 
lăsa pe noi până în sfârșit în mâi- 


nile văjmașilor noștri, iar sfaturile 


necuraților și ale celor apostați plini 
de răutate degrabă le surpă; pămân- 
tul nostru să se arate casă a ta, pre- 


cum odinioară, și să înflorească întru 


el evlavia, sfintele mănăstiri și biserici 


să fie împodobite cum se cuvine, iar 
oamenii de cei necredincioși izbăviți 
fiind să dănțuiască și să se veselească, 
slăvind mijlocirea ta şi să să-ți cânte 
ţie unele ca acestea: 

Bucură-te, că iubirea ta strălucește 
lumii întregi; 

Bucură-te, că prin gura dumneze- 
iescului tău Fiu ai înfiat întreg nea- 
mul omenesc; 

Bucură-te, Maica lui Dumnezeu şi 
Maică a creştinilor; 

Bucură-te, îndepărtare a neputin- 

țelor şi vindecătoare a rănilor; 
Bucură-te, luminătoare a celor ce 

se află în temniţă; 

Bucură-te, a celor din legături ușu- 
rare și slobozire a celor închiși; 

Bucură-te, îndrăznire a celor prigo- 
niți pentru dreptate; 

Bucură-te, răbdare a celor care pă- 
timesc pentru credinţă; 

Bucură-te, încununare a mucenici- 
lor; 

Bucură-te, răsplată cumplită a pri- 
gonitorilor; 

Bucură-te, dezlegătoare a celor în- 
lănțuiți; 

Bucură-te, slobozitoare a celor în- 
chiși cu trupul și cu sufletul; 

Bucură-te, Stăpână, care pururea 
arăţi lumii semnele milostivirii tale! 


Condacul al 7-lea 


Dorind Dreptul Judecător și Dum- 
nezeu să-l înțelepțească pe omul care 
Îl uitase, a îngăduit ca războaie mari 
pe pământ să izbucnească, popoarele 
să se tulbure și împărăţiile să se clati- 
ne; moarte şi îngrozire pe fața pămân- 

tului să se ivească; plângerea și vaie- | 
tul văzduhul să umple. Ca atunci cu 
toţii, cei care și-au pus nădejdea întru | 
tine, Maica lui Dumnezeu, către icoa- 
na ta cu osârdie să alerge și numai de. 
la tine, cea dată de Dumnezeu oame- 
nilor ca mijlocitoare, să aștepte mân- 
tuire, cântându-l Lui: Aliluia! 


Icosul al 7-lea 


Noi semne și mari minuni s-au ară- 
tat de la icoana ta, Preacurată Născă- 
toare de Dumnezeu, atunci când s-a. 
auzit glas de război. Și atunci când ) 
orașele ardeau și pământul se cutre- 
mura, palatele se dărâmau, iar văzdu- 
hul era plin de lăcuste ale infernului, 
tu ai păzit fără stricăciune acea biseri- . 
că în care s-a aflat icoana ta, Împără- 
teasă a toate: toți dar către tine se ru- j 
gau, văzând minunea, şi cu buzele îţi 
cântau ție unele ca acestea: | 

Bucură-te, Stăpână a celor stăpâni- 
tori; 

Bucură-te, că întru tine își pun nă- 
dejdea toate popoarele; 

Bucură-te, stâlp și întărire a Bisericii; 

Bucură-te, a oricărei sfințenii scut 
și apărare; 

Bucură-te, biruinţă a întregii lumi; 

Bucură-te, că și pe cei fără de nă- 
dejde îi mântuiești; 

Bucură-te, bună ascultătoare a ru- 
găciunilor celor osârdnici; 

Bucură-te, ajutoral celor neajutorați 
și nădejde a celor deznădăjduiţi; 

Bucură-te, că pe satana îl zdrobești 
sub picioarele noastre; 

Bucură-te, a focului și a altor stihii 
poruncitoare; 

Bucură-te, că prin icoana.ta ne 
întărești; 

Bucură-te, că prin acoperământul 
tău ne adumbrești; 

Bucură-te, Stăpână, care pururea 
arăţi lumii semnele milostivirii tale! 


Condacul al 8-lea 


Străin şi înfricoşător semn te-ai ară- 
tat, Preasfântă, când o casă s-a năru- 
it, căci o cămăruţă sfinţită și cerceta- 
tă mai înainte de icoana ta s-a păstrat 
nevătămată, iar pe o bătrână și fiul ei, 
care se ascunseseră acolo, i-ai arătat 
fără vătămare. Pentru aceasta, toți cei 
care au auzit despre acest lucru minu- 
nat, cu înfricoșare s-au spăimântat, şi 
cu mare teamă îţi cântau ţie: Aliluia! 

Icosul al 8-lea Ş J 


Întreaga lume cu dragostea ta, a 
menea lui Dumnezeu, o îmbrăţişezi, 
Pururea Fecioară, pe cei de aproape . 
şi pe cei de departe cercetându-i pe. 
toți de sub cer cu icoana ta, prin ca 
re ei se închină ție. Astfel, de la răsărit 
și până la apus în procesiune aceas- j 
ta a fost dusă, ca toți să se închine fă- 
ră oprelişte și să-ți cânte ţie, Maica lui 
Dumnezeu, unele ca acestea: 

Bucură-te, bucurie a oricărei bu 
curii; "A 

Bucură-te, potir nesecat al desfătării; 

Bucură-te, în veacul de acum mân- | 
gâiere a celor scârbiţi; Ș 

Bucură-te, a vieții viitoare petrecere; 

Bucură-te, cea care te veselești cu 
cei din ceruri pentru cei de pe pă- 
mânt; | 

Bucură-te, că iei aminte la cei N 
scârbiți şi multpătimitori de pe pă- 
mânt; 

Bucură-te, că prin icoana ta bine- 
cuvântații tăi pași în chip nevăzut în 
casa noastră au intrat; 

Bucură-te, că odată cu aceasta bi- 
necuvântare și bucurie aduci; 

Bucură-te, că chiliile monahilor ce 
te cinstesc le sfințești; 

Bucură-te, că locașurile celor săr- 
mani mai mult decât palatele cele 
împărătești le înfrumuseţezi; 

Bucură-te, că în bisericile lui 
Dumnezeu chipul tău  preasfânt 
strălucește; 

Bucură-te, că în casele celor ce te 
cinstesc pe tine în chip nevăzut te afli 
cu cei care locuiesc acolo; 

Bucură-te, Stăpână, care pururea 
arăţi lumii semnele milostivirii tale! 


Condacul al 9-lea 


Toţi aleargă la tine, de Dumnezeu 
Născătoare, Stăpână, și tuturor le în- 
tinzi mâinile tale purtătoare de Dum- 
nezeu și toate tuturor le dăruiești fă- 
ră vreo zavistuire, pe toți îi luminezi 
şi îi mângâi, Împărăteasă a toate. Pen- 
tru aceasta, întru tine veselindu-ne, li 
cântăm lui Dumnezeu: Aliluia! 


Icosul al 9-lea 


Ritorii cei mult grăitori se arată a fi 
neputincioşi, voind ei după datorie să 
te slăvească pe tine, Marie, Născătoa- 
re de Dumnezeu, neputând cu întrea- 
ga lor înțelepciune să te laude după 

cuviință; dacă vom tăcea însă, pietre- 
le vor grăi. Astfel, nevrednici fiind, cu 
buze întinate îndrăznim să-ți strigăm 
ţie unele ca acestea: 

Bucură-te, însuflețitoare de foc a 
graiurilor prorocilor; 

Bucură-te, propovăduire neînceta- 
tă a apostolilor; 

Bucură-te, cântare din inimă a 
cuvioșilor; 

Bucură-te, întărire și îndrăznire a 
mărturisitorilor; 

Bucură-te, convorbire tainică a ce- 
lor ce se liniştesc; 

Bucură-te, gura de aur a ritorilor și 
propovăduitorilor de Dumnezeu; 

Bucură-te, răsplată a celor ce se os- 
tenesc împotriva patimilor; 

Bucură-te, ușurare dumnezeiască a 
celor neprihăniţi; 

Bucură-te, slavă a maicilor și laudă 
a fecioarelor; 

Bucură-te, odihnă a bătrânilor şi 
îndrumătoare a tinerilor; 

Bucură-te, fiică a lui Adam, cel ce 
a gustat moartea, de Dumnezeu pur- 
tătoare; 

Bucură-te, care cu slavă nespusă 
strălucești lângă Dumnezeu; 

Bucură-te, Stăpână, care pururea 
arăţi lumii semnele milostivirii tale! 


Condacul al 10-lea 


Roagă-te fierbinte pentru mântui- 
rea lumii, Născătoare de Dumnezeu, 
căci avem trebuinţă de ajutor, cursele 
văjmașului pe toată fața pământului 
fiind întinse, căci popoarele se tulbură 
și furtuni de ispite se ridică împotriva 
Bisericii lui Dumnezeu; pentru aceas- 
ta, precum ai făcut în Cana Galileii 
odinioară, grăiește tu cuvânt către Fi- 
ul tău și Dumnezeu ca valul ispitelor 
şi necazurilor în vin al umilinței și al 
veseliei celei dumnezeiești să-l prefa- 
că, ca să-l cântăm Lui acum: Aliluia! 


Icosul al 10-lea 


“Zid nebiruit fii nouă, cea întru to- 
tul fără de prihană, împotriva cete- 
lor văzuților și nevăzuților vrăjmași, 
cu îndrăzneală luptă pentru noi, cei 
ce cu dragoste îți cântăm ție unele ca 
acestea: 

Bucură-te, că braţele tale purtă- 
toare de Dumnezeu pentru noi către 
Domnul le înalți; 

Bucură-te, că duhurile cele rele sub 
picioarele noastre le supui; 

Bucură-te, cea care rușinezi sfatu- 
rile cele pline de viclenie ale stăpânu- 
lui întunericului; 

“Bucură-te, că gândurile cele ne- 
gre prin Duhul lui Dumnezeu le 
împrăștii; 

Bucură-te, izgonitoare a deznădej- 
dii; 

Bucură-te, că dăruiești liniște celor 
robiți de grijile vieții acesteia; 

Bucură-te, că viforului năpastelor 
poruncești; 

Bucură-te, că în chip haric ocâr- 
muiești pe cei cuprinși de furtuna 
acestei vieți; 

Bucură-te, că ne scoţi din adâncul 
răutății; 

Bucură-te, că întinzi mâna ta celor 
pierduţi; 

Bucură-te, că îndrepți pașii noștri 
pe calea mântuirii; 

Bucură-te, că mâna noastră în răz- 
boaie o întărești; 

Bucură-te, Stăpână, care pururea 
arăţi lumii semnele milostivirii tale! 

Condacul al 11-lea 


Cântările noastre, așa precum Fiul 
tău a primit cei doi bani ai văduvei, 
Preasfântă, le primeşte şi ne dăruiește 
nouă ca întotdeauna unele ca acestea 
să-ți aducem, viața noastră în pace să 
o călăuzești și iertare de păcate să ne 
dăruieşti, ca în cereșştile locașuri să ne 
sălășluim, ca să-l cântăm lui Dumne- 
zeu: Aliluia! 


Icosul al 11-lea 


În chip nevăzut peste întreaga lu- 
me întinzi sfântul tău acoperământ, 
preabună, necuratul și adâncul întu- 
neric al acestei nopţi izgonindu-l, lu- 
minând toate cu lumina strălucirii ta- 
le, ca plini de bucurie neîncetat să-ți 
strigăm: Fi 

Bucură-te, cea cu adevărat înveş- 
mântată în Soare; 

Bucură-te, cea împodobită cu cu- 
nună de stele; 

Bucură-te, cea cu haină aurită 
preaînfrumusețată; 

Bucură-te, frumuseţe de negrăit; 

Bucură-te, luceafăr strălucitor al 
inimilor noastre; 

Bucură-te, căldură mângâietoare 
mai mult decât cea a soarelui; 

Bucură-te, luminătoare a veacului 
ce va să vină; 

Bucură-te, lumină nespusă a înge- 
rilor și a oamenilor; 

Bucură-te, izgonitoare a cetelor ce- 
lor întunecate ale demonilor; 

Bucură-te, cea care luminezi întu- 
nericul necredinţei; 

Bucură-te, cea care ne îmbraci pe 
noi cu armele luminii; 

Bucură-te, sfințenie, floarea tutu- 
ror virtuților cea bine mirositoare; 

Bucură-te, Stăpână, care pururea 
arăţi lumii semnele milostivirii tale! 


Condacul al 12-lea 


Har după har am primit de la icoa- 
na ta, Preacurată Fecioară, căci toți cei 
care au alergat către ea cu credinţă nu 
au plecat rușinați, ci fiecare după a sa 
trebuință dumnezeiesc dar a primit și 
s-a umplut de bucurie sfântă, cântând 
lui Dumnezeu: Aliluia! 


Icosul al 12-lea 


Îţi cântăm, te mărim și ne închinăm 
ție, Stăpână Preacurată, dar neștiind 

„dacă laudele noastre le primeşti, că- 


dem înaintea preacuratului tău chip 
şi cu umilință îți cântăm unele ca 
acestea: 

Bucură-te, a sufletelor noastre pri- 
măvară preadulce; 

Bucură-te, a inimilor noastre dimi- 
neață preastrălucitoare; 

Bucură-te, înălțime la care nu se 
pot urca gândurile omenești; 

Bucură-te, slavă de necuprins; 

Bucură-te, fericire fără de sfârşit; 

Bucură-te, bunătate de negrăit; 

Bucură-te, veselie nespusă; 

Bucură-te, cu adevărat una preabi- 
necuvântată; 

Bucură-te, cea mai înaltă decât toa- 
te făpturile; 

Bucură-te, mijlocitoare pentru noi 
toți în această viață; 

Bucură-te, în ceasul morții noastre 
adevărată ocrotitoare; 

Bucură-te, că la Înfricoșătoarea Ju- 
decată îi mântuiești pe cei care și-au 
pus nădejdea în tine; 

Bucură-te, Stăpână, care pururea 
arăţi lumii semnele milostivirii tale! 

Condacul al 13-lea 


O prealăudată Maică a tuturor 
creștinilor, asemănându-te Fiului tău 
și Dumnezeu cu dragostea ta, strigi 
către noi cu milostivire: „Nu te teme, 
turmă mică. Eu sunt cu voi şi nimeni 
împotriva voastră!” Pentru aceasta, 
către tine cu dragoste căzând și cu la- 
crimi mulțumindu-ți, cu mare glas îţi 
strigăm: Aliluia! 


(acest condac se rostește de trei ori, 
apoi din nou icosul 1 şi condacul 1) 


Rugăciune către Maica Domnului, 
înaintea icoanei sale făcătoare de 
minuni „a Semnului” din Kursk 


Împărăteasa noastră cea preabu- 
nă şi nădejdea noastră, Născătoare de 
Dumnezeu, primitoarea săracilor şi 
ajutătoarea străinilor, bucuria scârbiţi- 
lor şi acoperitoarea necăjiților, vezi-ne 
nevoia, vezi-ne necazul, ajută-ne ca 
unor neputincioşi, hrăneşte-ne ca pe 
niște străini. Necazul nostru îl ştii: 
dezleagă-l precum voiești, mântuiește 
și păzeşte pe robii tăi (numele) și pe 
toți ai noștri, pe cei care sunt de faţă 
și se roagă ție, și ne acoperă pe noi de 

tot răul cu sfântul tău acoperământ, 
căci nu avem alt ajutor afară de tine, 
nici altă folositoare grabnică, nici altă 
mângâietoare bună; ci numai pe tine, 
Maica lui Dumnezeu, ca să ne păzeşti 
şi să ne acoperi în vecii vecilor. Amin! 


Tropar, glasul al 4-lea 


Zid nebiruit şi izvor de minuni 
te-am dobândit, Născătoare de Dum- 
nezeu Preacurată, noi robii tăi, pe ti- 
ne cea care cetele celor potrivnici le 
biruiești. Pentru aceasta, te rugăm: 
pace cetăţii tale dăruiește și sufletelor 
noastre mare milă. 


Condac, glasul al 4-lea 


Cinstitul tău chip „al Semnului” 
prăznuiesc cei care se închină ţie, 
Născătoare de Dumnezeu, căci minu- 
nată biruință împotriva celor potriv- 
nici cetății tale ai dăruit. Pentru aceas- 
ta, cu credință și noi îţi cântăm: Bucu- 
ră-te, Fecioară, lauda creștinilor! 


Mărire 


Te mărim pe tine, Preacurată Fe- 
cioară, și chipul tău cel preacurat îl cin- 
stim, căci preaslăvit semn s-a arătat. 

